《杭垣破后追悼管小异四首 其三》
清代·华蘅芳

屈指逢君日，论交未十年。如何数相见，遽尔隔重泉。

混迹梁溪市，幽栖邓尉巅。从今回首望，空有泪潸然。

作者简介：（1833—1902）清江苏金匮人，字若汀。精研数学，深明格致。同治初，上海创立江南机器制造局，多所赞划。在翻译馆译算学、地质等书籍凡十二种。先后主讲上海格致书院、湖北自强学堂、两湖书院及无锡俟实学堂，造就数学人才甚众。又与徐寿制造黄鹄号轮船，为中国自造轮船之始。有《行素轩算学》、《行素轩文存、诗存》。译有《代数术》、《微积溯源》、《三角数理》、《合数术》、《决疑数学》等。